«Հանրապետականը միասնական է, իր կարծիքը կարտահայտի»,- այսօր ԱԺ-ում տեղի ունեցած ՀՀԿ խմբակցության փակ նիստից հետո ասաց վերջինիս ղեկավար Վահրամ Բաղդասարյանը, պատասխանելով մեր հարցին, թե ինչու է ՀՀԿ-ն մինչ այժմ լռում։ Այդ դիտարկմանն ի պատասխան պարոն Բաղդասարյանը հավելեց, որ ՀՀԿ-ն իր կարծիքն ունի և այն կարտահայտի` վաղը կամ այսօր երեկոյան։ Փորձեցինք ճշտել` ՀՀԿ-ն կներկայացնի՞ վարչապետի իր թեկնածուին։ «Հանրապետականը մեծամասնություն է, և մենք որոշում կկայացնենք մեր թեկնածուի առաջադրման շուրջ»,- ասաց ՀՀԿ խմբակցության ղեկավարը։ Իսկ թե կոնկրետ ինչ է քննարկվել ՀՀԿ խմբակցության փակ նիստում` այդպես էլ չբացահայտվեց. լռեցին և՛ խմբակցության ղեկավարը, և՛ ՀՀԿ պատգամավորները։